open-index/open-wikipedia-markdown huggingface dataset:
Sweet Dreams (novel)

***Sweet Dreams*** ialah novel 2017 oleh penulis novel Malaysia, Acik Lana, dikeluarkan pada 2017 oleh BookU. Ia telah diadaptasikan sebagai sebuah siri drama oleh Astro Ria pada 2019.

## Sinopsis
Putri - Gelaran seperti Ratu Kelam Kabut, Minah Clumsy sudah cukup sinonim dengan dirinya sejak kecil lagi. Habis semua tiang dan dinding dia langgar, malah sudah banyak kali dia jatuh tertonggeng ke dalam longkang. Bernasib malang atau dia memang punya masalah koordinasi fizikal tak balance?

Namun beberapa siri kejadian malang tiba-tiba berubah dengan kemunculan seorang jejaka misteri yang sering menyelamatkannya. Tak sempat mencium tanah, tubuh dia sudah disambut. Tak sempat tergolek, tangannya sudah dipaut. Pelik, lelaki itu mutant atau superhero? Datangnya sering tanpa isyarat.

“Just tell me, kenapa you selalu muncul bila I susah? Macam mana you tahu semua benda tu akan berlaku?” ~ Putri.

Qash Adam - Kesengsaraan hidup di zaman silam membuatkan dia kemurungan dan hidup dalam pengasingan. ‘Anugerah’ yang dikurniakan membuat seluruh tubuh rasa terbeban. Dihina, difitnah, dicaci kerana punya ‘kuasa magis’ membuatkan dia menolak sebarang bentuk hubungan dengan manusia. Dia tertekan, ini kelebihan atau satu sumpahan? Mimpi yang datang bukan biasa-biasa. Datangnya dengan segunung tanggungjawab yang terlalu besar.

Namun kemunculan seraut wajah dalam mimpinya meletakkan Qash dalam keadaan keliru. Siapa gadis itu? Apa hubungkait antara mereka berdua? Dan dari satu pertolongan ke satu pertolongan mula menjelaskan maksud yang tersirat disebalik mimpi. Pentingkah kehadiran perempuan bernama Putri dalam hidupnya nanti?

“This might sound weird, Putri. But I’m different. Diri I tak macam orang lain.” ~ Qash Adam.

Banyak peristiwa lucu, pertelingkahan dan salah faham berlaku apabila si malang bertemu dengan si adiwira. Rahsia demi rahsia terbongkar. Namun sebanyak mana pun perbezaan antara Putri dan Qash, ada perasaan halus mengikat hati mereka berdua. Berkahwin kemudian bercinta. Tapi di pengakhirannya… bagaimana?

## Keluaran dan legasi

*Sweet Dreams* dikeluarkan pada 2017 oleh BookU. Pada tahun 2019, novel ini telah diadaptasikan ke siaran TV melalui drama waktu perdana di Slot MegaDrama bermula 5 Ogos 2019 di Astro Ria, dibintangi oleh Ben Amir dan Mira Filzah.

## Rujukan
Ketam cili

**Ketam cili** (, ) ialah sejenis hidangan yang terkenal di Singapura. Hidangan ini dibuat dengan menggoreng kilas ketam sepenuhnya dengan cengkerang ia sekali sebelum ia dimasak dalam suatu kuah campuran sos tomato, sos cili dan rempah ratus lain serta ditambah telur sebagai bahan pemekat. Ketam lumpur (*[[Scylla serrata]]*) adalah jenis ketam yang paling biasa digunakan untuk hidangan ini, namun ketam jenis lain masih boleh digunakan juga dalam resipi tanpa perubahan pada rasa.

Hidangan ini mempunyai rasa manis berlauk tersendiri yang serasi dengan isi ketam yang ranggup lembut.

## Muasal
Pada tahun 1956, Cher Yam Tian menciptakan sajian ini atas permintaan suaminya, Lim Choo Ngee, seorang polis dan nelayan sambilan yang mahu berubah selera sekali-sekala dari ketam kukus. Cher memasak ketam dengan kuah tomato sahaja sebelum menambahkan cili ke dalamnya; resipi ini menurut Cher dibuat secara spontan menggunakan bahan ramuan sedia ada pada ketika itu yang sebelum ini menggunakan cili giling segar.

Atas cadangan suaminya yang menggemari sajian ini, Cher mula berniaga sajian ketam tersebut dari sebuah kereta sorong. Perniagaan yang berjaya menjual hidangan ini mendorong penubuhan sebuah restoran terkenal, Palm Beach Seafood di sepanjang Upper East Coast Road.

Resipi ini dikembangkan lanjut oleh seorang tukang masak, Hooi Kok Wai, yang menambahkan telur sebagai pemekat serta sambal belacan.
## Rujukan
Persamaan van der Waals

**Persamaan van der Waals** ialah sebuah persamaan keadaan yang menghuraikan keadaan gas nyata berdasarkan keadaan-keadaan zarah gas nyata yang tidak lagi menepati ciri-ciri gas unggul. Persamaan ini dinamakan sempena ahli fizik Belanda, Johannes Diderik van der Waals yang mengemukakan persamaan ini pada 1873.

## Huraian

### Latar belakang

Dalam suatu gas unggul, zarah-zarah gas dianggap sebagai zarah berupakan titik yang mengalami interaksi dengan bekas, tetapi tidak antara zarah-zarah. Oleh itu, zarah-zarah gas dianggap tidak memenuhi ruang dan tidak mengalami perubahan tenaga kinetik ketika perlanggaran. Anggapan ini diguna pakai dalam hukum gas unggul:

:PV = nRT,

dengan:

* *P* ialah tekanan,
* *V* ialah isi padu,
* *n* ialah bilangan mol yang dipenuhi gas,
* *R* ialah pemalar gas,
* *T* ialah suhu mutlak (suhu dalam Kelvin).

Secara umumnya, gas nyata bertindak seperti gas unggul dalam keadaan suhu yang tinggi dan tekanan rendah. Namun begitu, gas nyata tidak lagi bertindak seperti gas unggul apabila suhu menurun dan tekanan meningkat. Hal ini kerana:

* jumlah ruang antara zarah-zarah gas berkurangan secara relatif, menyebabkan isi padu yang dipenuhi zarah-zarah tidak boleh diabaikan, dan,
* interaksi dan daya antara zarah-zarah gas menjadi lebih ketara dalam tekanan tinggi atau suhu yang rendah.

Dalam hal ini, *PV* tidak lagi sama dengan *nRT,* yakni faktor kebolehmampatan tidak lagi sama dengan 1, dan hukum gas nyata tidak boleh diguna pakai. Sebaliknya, hukum gas nyata dibetulkan semula, dan persamaan van der Waals terbentuk berdasarkan keadaan-keadaan ini.

### Persamaan
Persamaan van der Waals lazim (bentuk mol) ialah seperti di bawah:

:\left(p + \frac{n^2 a}{V^2}\right)\left(V-nb\right) = nRT,

dengan,

* *P*, *V*, *n*, *R*, dan *T* membawa maksud yang sama seperti dalam hukum gas unggul,
* *a* ialah daya tarikan purata antara zarah-zarah gas, dan
* *b* ialah isi padu mol yang dipenuhi zarah-zarah gas.

## Rujukan

## Pautan luar

*
Kabinet Lee Hsien Loong Keempat

Perdana Menteri Singapura, Lee Hsien Loong telah membuat beberapa perubahan dalam Kabinet dan pemegang jawatan yang lain pada 1 Mei 2019. Beliau telah merombak beberapa kerusi menteri buat kali ke-8 daripada pembentukan Kabinet asal pada tahun 2015.

## Keanggotaan

## Baca lagi

* Perdana Menteri Singapura 

## Rujukan
Geoffrey Rush

**Geoffrey Roy Rush** (lahir 6 Julai 1951) ialah seorang pelakon pentas dan filem dari Australia. Beliau presiden pengasas Australian Academy of Cinema and Television Arts.

Beliau merupakan antara pelakon paling berjaya dalam kedua-dua bidang lakonan filem dan TV serta pementasan teater melalui  peraihan Anugerah Akademi, Anugerah Primetime Emmy dan Anugerah Tony. Beliau juga telah mendapat kehormatan Australian of the Tahun tahun 2012.

## Biografi

### Awal hidup
Geoff lahir di Toowoomba, Queensland kepada Merle Bischof, seorang pembantu kedai runcit dan Roy Baden Rush, seorang akauntan Tentera Udara Diraja Australia. Dua-dua ibubapanya bercerai ketika beliau berusia 5 tahun, beliau mengikuti ibunya memulakan hidup baharu di Brisbane. Beliau melanjutkan pengajian tingginya di University of Queensland dalam bidang seni, beliau dipilih Queensland Theatre Company (QTC) sebagai anggota teaternya pada tahun 1971.

### Kerjaya lakonan
Beliau pernah melanjutkan pengajiannya di L'École Internationale de Théâtre Jacques Lecoq Paris tahun 1975. Beliau juga pernah sebilik dan sepementasan dengan Mel Gibsondalam suatu persembahan *[[Waiting for Godot]]* tahun 1979 .

Beliau memulakan kemunculan filem pertamanya dalam filem *Hoodwink* pada tahun 1981. Beliau meneruskan lakonan dalam seberapa siri televisyen sehingga 1996 dengan filem *[[Shine (filem)|Shine]]* yang memenanginya Anugerah Akademi untuk Pelakon Lelaki Terbaik.

## Filemografi

### Filem

### Television

## Rujukan

## Pautan luar
* 
*
Kembang Kantil

***Kembang Kantil*** merupakan sebuah filem hantu thriller Indonesia yang mula ditayangkan pada 19 April 2018 diarahkan oleh Ubay Fox. Filem ini dibintangi oleh Nafa Urbach, Irish Bella, Sarwendah, Richelle Georgette Skornicki, Kevin Kambey, Fadika Royandi, dan Dorman Borisman sebagai pelakon utama.

## Pelakon
* Nafa Urbach sebagai Siska
* Irish Bella sebagai Alisa
* Sarwendah sebagai Novi
* Richelle Georgette Skornicki sebagai Tania
* Kevin Kambey sebagai Aldy
* Fadika Royandi sebagai Anton
* Dorman Borisman sebagai Toro

## Pautan luar
*
Irish Bella

**Yris Jetty Dirk de Beule** atau lebih dikenal sebagai **Irish Bella** () merupakan seorang pelakon Indonesia.

## Kerjaya
Ialah dikenali kerana peranannya sebagai Bening di *[[Binar Bening Berlian]]*, Naura di *[[Anugerah Cinta]]*, Tania di *Berkah Cinta*, Bella di *Rahmat Cinta*, dan Suci Puspita Sari di *Cinta Suci*.

## Filemografi
* *Heart 2 Heart* (2010)
* *Love in Perth* (2010)
* *Virgin 3* (2011)
* *Kuntilanak Kesurupan* (2011)
* *Tiger Boy* (2015)
* *2 Batas Waktu* (2016)
* *Me vs Mami* (2016)
* *[[Kembang Kantil]]* (2018)

## Model Video Klip
* *Semakin - [[D'Masiv]]* (2009)

## Iklan
* *Slai Olai* (2010)
* *Permen Kiss* (2010)
* *Clean & Clear* (2010)
* *Laurier* (2011)
* *Biore/Biore Antibakteri* (2014)
* *Marina UV White SPF 30 Body Essence* (2014)
* *Nutrafor Radience Beauty* (2017)
* *Torabika Creamy Latte* (2017)

## Kehidupan peribadi
Irish mulai ada hubungan asmara dengan Ammar Zoni sejak pembuatan siri TV dalam tajuk *[[Cinta Suci]]*. Hubungan tersebut berlanjut dengan pertunangan pada 12 Februari 2019, selepasnya berlanjut ke pernikahan pada tarikh 28 April 2019. Irish melahirkan putra pertamanya pada tarikh 18 September 2020 yang diberi nama Air Rumi Akbar 1453. 

Pada tarikh 23 Agustus 2022, Irish melahirkan putri pertamanya yang diberi nama Amala Puti Sabai Akbar. Pada November 2023, Irish mendakwa cerai dan keduanya rasmi bercerai secara hukum pada 1 Februari 2024. 

Kemudian pada 19 Oktober 2024, Irish kembali memutuskan menikah dengan seorang usahawan Jawa bernama Haldy Sabri.

## Rujukan

## Pautan luar
Lim Ban Hong

**Lim Ban Hong** (; lahir 22 Mac 1977) ialah seorang ahli politik Malaysia yang telah berkhidmat sebagai Ahli Dewan Undangan Negeri Melaka (ADUN) bagi Kelebang dari Mei 2013 hingga Mei 2018 dan sekali lagi sejak November 2021. Beliau pernah berkhidmat sebagai Timbalan Menteri Perdagangan Antarabangsa dan Industri dalam pentadbiran Barisan Nasional (BN) di bawah bekas Perdana Menteri Ismail Sabri Yaakob dan bekas Menteri Azmin Ali dari Ogos 2021 hingga kejatuhan pentadbiran BN pada November 2022 serta penggal pertama dalam pentadbiran Perikatan Nasional (PN) di bawah bekas Perdana Menteri Muhyiddin Yassin dan bekas Menteri Azmin dari Mac 2020 hingga kejatuhan pentadbiran PN pada Ogos 2021, sebagai Senator dari Mac 2020 hingga peletakan jawatannya pada November 2022 serta sebagai Ahli Majlis Mesyuarat Kerajaan Negeri Melaka (EXCO) dalam pentadbiran negeri BN di bawah bekas Ketua Menteri Idris Haron dari Julai 2014 hingga kejatuhan pentadbiran negeri BN pada Mei 2018. Beliau ialah seorang ahli dan Pengerusi Negeri Melaka bagi Persatuan Cina Malaysia (MCA), sebuah parti komponen dalam gabungan BN. Beliau juga telah berkhidmat sebagai Naib Presiden MCA sejak November 2018.

## Politik
Lim pertama kali memenangi kerusi dalam pilihan raya negeri 2013 untuk berkhidmat sebagai Ahli Dewan Undangan Negeri Melaka (ADUN) bagi Kelebang dari Mei 2013 hingga Mei 2018. Beliau juga pernah berkhidmat sebagai Ahli Majlis Mesyuarat Kerajaan Negeri Melaka (EXCO) yang memegang portfolio Jawatankuasa Eksekutif Pengangkutan, Pemulihan Projek dan Perdagangan Antarabangsa negeri.

Namun begitu, beliau tewas kepada calon Pakatan Harapan (PH), Gue Teck, dan gagal mempertahankan kedudukannya sebagai ADUN bagi Kelebang dalam pilihan raya negeri 2018 yang turut menyaksikan kejatuhan pentadbiran BN dalam pilihan raya umum 2018 (PRU14) yang berlangsung serentak. Selepas keputusan PRU14, dalam pemilihan kepimpinan parti 2018 pada bulan November, Lim telah dipilih sebagai Naib Presiden MCA dalam barisan kepimpinan baharu.

Berikutan kejatuhan kerajaan PH dalam krisis politik Malaysia 2020 yang juga digelar 'Langkah Sheraton', yang membawa kepada pelantikan Perdana Menteri baharu Muhyiddin Yassin serta pembentukan pentadbiran PN pada Mac tahun yang sama, sebagai rakan sekutu BN-MCA, beliau telah dipilih sebagai Timbalan Menteri Perdagangan Antarabangsa dan Industri serta Senator oleh Muhyiddin untuk membolehkan beliau dilantik sebagai timbalan menteri. Beliau telah mengangkat sumpah dan dilantik oleh Yang di-Pertuan Agong, Sultan Abdullah Ri'ayatuddin Al-Mustafa Billah Shah.

Pada pilihan raya negeri 2021 pada bulan November, beliau berjaya dipilih semula selepas merampas kembali kerusi Kelebang dengan menewaskan penyandang, Gue Teck.

## Keputusan pilihan raya

## Anugerah
*  :
**  Darjah Cemerlang Seri Melaka (D.C.S.M.) – **Datuk Wira** (2024)
**  Darjah Mulia Seri Melaka Kelas Pertama (D.M.S.M.) – **Datuk** (2014)
** Penerima Bintang Khidmat Terpuji (B.K.T.)

## Rujukan

## Pautan luar
*
Bendera Argentina

**Bendera [[Argentina]]** () terdiri daripada tiga jalur mendatar sama lebar berwarna biru dan putih dengan suatu bentuk berupa matahari di jalur tengahnya. Bendera ini dicipta oleh Manuel Belgrano, salah satu pejuang kemerdekaan negara tersebut menentang Empayar Sepanyol; ia pertama kali dibesarkan di bandar Rosario pada 27 Februari 1812 semasa Perang Kemerdekaan Argentina namun hanya dirasmikan dalam Kongres Tucumán pada tahun 1816.   

Kejayaan orang Argentina dalam perjuangan memerdekakan diri menjadikan bendera ini suatu lambang yang didambakan lalu mengilham bendera milik negara dan pemerintahan lain di rantau Amerika Latin, misalnya bendera Persekutuan Amerika Tengah iaitu duluan negara-negara  Guatemala, Honduras, El Salvador, Nicaragua dan Costa Rica dari 1823 hingga 1838, serta juga bendera-bendera Uruguay dan Paraguay. 

## Reka bentuk
### Perlambangan

Warna-warna biru dan putih yang menjadi asas bendera ini didapati berdasarkan kajian sejarah diilhamkan daripada pingat *Orden Española de [[Carlos III dari Sepanyol|Carlos III]]* - suatu darjah kebesaran sebagai tanda kesetiaan para penduduk kepada kerajaan berperlembagaan pimpinan Raja Ferdinand VII dan kerabatnya yang pada ketika itu ditumpaskan pihak Napoleon semasa Perang Semenanjung di Eropah. Namun, pengunaan dua-dua warna ini dimutakhirkan Manuel Belgrano dalam Perang Kemerdekaan Argentina tahun 1812 untuk membezakan pasukannya dengan pihak musuh setiaraja Sepanyol yang lebih memakai warna-warna merah dan kuning - rekaan ini turut dipakai kokarde yang direka khas.

Suatu bentuk matahari berwajah manusia di tengah-tengah bendera - matahari menurut Diego Abad de Santillán melambangkan Inti iaitu dewa matahari kepercayaan masyarakat Inka; ia dimasukkan pada rekaan bendera pada tahun 1818 di bawah nama "Matahari Mei" () memperingati Revolusi Mei iaitu kejadian penting yang membawa kepada kemerdekaan Argentina.

### Spesifikasi
Ukuran rasmi perekaan bendera diberikan sejak tahun 1978 di mana nisbah panjang lebar ia adalah 9:14. Butiran skema warna yang diberikan adalah seperti berikut: 

## Susur sejarah rekaan
Berikut merupakan evolusi rekaan bendera yang wujud sepanjang zaman:

## Rujukan
Setelah Cinta Itu Pergi (novel)

***Setelah Cinta Itu Pergi*** ialah novel 2014 oleh penulis novel Malaysia, Ezdiani Abd Rahman atau nama penanya Eastdiani, dikeluarkan pada 2014 oleh Lovenovel Publication. Novel ini telah diadaptasikan sebagai sebuah siri drama oleh TV3 pada 2017.

## Sinopsis
Perkahwinan Ikram dan Marina bahagia disulami cinta yang sentiasa memekar walaupun tanpa dikurniakan zuriat. Siapalah mereka untuk menidakkan takdir Tuhan. Janji yang kukuh terpateri akhirnya rapuh.Kehadiran Insyirah dan anak kecilnya menggoyahkan rumah tangga yang kukuh terbina.
Insyirah memang bijak sehingga Ikram termakan kata dustanya. Hati Marina remuk kala dia dipersalahkan oleh suami tercinta. Kerana cemburu buta Ikram, kesetiaan Marina diragui dan kepercayaan terhadapnya dipersoalkan. Hati itu makin parah saat lafaz cerai terzahir di mulut sang suami.

“Rina, sebaik kau melangkah keluar dari rumah ni, aku ceraikan kau!” - Ikram

Marina pergi membawa diri dengan seribu duka di hati. Disangka kasih itu berpanjangan, rupanya hanya satu persinggahan.Tidak ditoleh ke belakang lagi. Perjalanan harus diteruskan, demi mencari penawar duka di hati. Namun satu per satu kehilangan menghimpit diri. Rasa kehilangan orang yang disayangi, amat memeritkan jiwa Marina.
Setelah cinta itu pergi, barulah Ikram menyesali.

“Jangan kerana kisah lalu, Rina menyimpan perasaan benci kepada abang. Tak sanggup rasanya apabila Rina bencikan abang.” - Ikram

Tapi hasrat hati memiliki Marina semula dihalangi keluarga. Mereka cukup rasa terhina dengan tindakan Ikram terhadap Marina.

Kerana tidak mahu Marina hidup dibebani kisah lalu, keluarganya telah menentukan jodoh untuknya. Namun cinta yang bertakhta di hati memang sukar disingkir pergi.

Hadirnya Adam, cuba mengubati hati Marina yang penuh dengan seribu kisah duka. Ingin menjadi penyelamat kerakusan hatinya yang sengsara. Sebagai tunang kepada Marina, mampukah Adam memecah tembok hati Marina?

Apakah cinta di hati Marina akan terus pergi hilang selamanya? Sampai bilakah pintu hati itu akan terkunci? Perlukah dia melupakan kebahagiaan yang hadir di depan mata begitu sahaja? Adakah Adam mampu membuka pintu hati yang terkunci selama ini? Atau adakah kasih Marina masih kuat terhadap Ikram? Siapakah yang akan menjadi pilihan Marina setelah cinta itu pergi?

## Keluaran dan legasi

*Setelah Cinta Itu Pergi* dikeluarkan pada 2014 oleh Lovenovel Publication. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Januari di TV3, dibintangi oleh Fahrin Ahmad dan Nina Iskandar.

## Rujukan
Isteri Aku Kalis Cinta

***Isteri Aku Kalis Cinta*** ialah novel 2014 oleh penulis novel Malaysia, Mawar Kamila, dikeluarkan pada 2014 oleh Lovenovel Publication. Novel ini telah diadaptasikan sebagai sebuah siri drama bertajuk *[[Cetera Hati Diya]]* oleh TV3 pada 2017.

## Sinopsis
“Saya harap, saya benar-benar kalis cinta. Saya tak mahu mencintai awak. Saya terlalu ingin membenci awak. Andai masa dapat diundur, saya nak perkahwinan ini tak pernah terjadi supaya saya tak akan pernah memberi hati pada awak.” ~ Diya.

Pada Diya, Zahil hadir mengubat luka silamnya kemudian merobek pula luka yang lebih dalam. Maaf? Diya memilih, tidak!

Hancur luluh hati Zahil Hariz apabila bahagia yang mereka bina musnah kerana kedegilan Diya. Zahil tiada upaya untuk mengubah masa silam Diya sebagaimana dia tidak berdaya mengubah hubungan cinta mereka yang cukup rumit. Kemunculan watak Zakuan, Syamil, Tina dan Nadya menambah konflik sedia ada.

“Allah memberikan kita dua kaki untuk berjalan, dua tangan untuk memegang, dua telinga untuk mendengar dan dua mata untuk melihat. Tetapi mengapa Allah hanya anugerahkan sekeping hati pada kita? Kerana Allah telah berikan sekeping lagi hati pada seseorang untuk kita mencarinya. Dan awak, Adelia Dayana adalah cinta saya.” ~ Zahil.

Memberi kasih pada yang tidak mahu menghargai, sakitnya bagaikan patah hati. Hakikatnya, Zahil tak pernah meragui hati Diya. Namun apabila ada insan lain yang mampu buat Diya mengukir senyum, Zahil beralah dengan memberi hak kepada Diya untuk membuat pilihan. Penceraian atau kemaafan? Apakah pilihan Diya?

## Keluaran dan legasi

*Isteri Aku Kalis Cinta* dikeluarkan pada 2014 oleh Lovenovel Publication. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Jun di TV3, dibintangi oleh Azar Azmi dan Fattah Amin.

## Rujukan
Bukan Isteri Sempurna (novel)

***Bukan Isteri Sempurna*** ialah novel 2013 oleh penulis novel Malaysia, Tulip Ungu, dikeluarkan pada 2013 oleh Kaki Novel. Novel ini telah diadaptasikan sebagai sebuah siri drama oleh TV3 pada 2015.

## Sinopsis
Nina telah diperkosa oleh Danish Arham, kembar kepada Daniel Arman. Apabila Danish Arham melarikan diri, Daniel Arman terpaksa menggantikan tempat abang kembarnya dengan mengahwini Nina. Datuk Zainuddin yang bersangka buruk dengan Nina telah melemparkan pelbagai tuduhan terhadap Nina sehingga Nina melarikan diri.

Lima tahun berlalu. Nina bertemu semula dengan Daniel Arman apabila syarikat tempat dia bekerja bergabung dengan syarikat Daniel Arman dan dia tidak dapat mengelak apabila jawatannya bertukar daripada menjadi setiausaha Zachary kepada PA Daniel Arman.
Namun begitu, Daniel Arman tidak pernah membenci Nina. Nina pula tidak pernah mengharapkan cinta Daniel Arman kerana dia sedar hakikat dirinya yang tidak sesempurna wanita lain. Tambahan pula Azzura sering bersama dengan Daniel Arman. Dan Zachary, rakan kongsi Daniel Arman yang tidak putus-putus mengharapkan cinta Nina.

Ketenteraman hidup Nina berkocak apabila Danish Arham kembali dan inginkan Nina sebagai haknya. Danish Arham melakukan pelbagai perkara untuk mendapatkan Nina kembali namun bagi Daniel Arman, Nina telah menjadi isterinya dan dia bertanggungjawab ke atas wanita itu walaupun tidak pernah wujud hubungan suami isteri yang sebenar antara mereka.

Daniel Arman: “Selagi you masih isteri I, selagi itulah you menjadi tanggungjawab I. Dan I nak you tahu I buat semua ni bukan sebab I nak you kembali pada I tapi I tak nak you pergi goda lelaki lain. I pun akan terpalit dosa kalau you buat tak senonoh di luar.”
Danish Arham : “Daniel Arman tak mampu nak jaga you.”

Nina : “Jangan ingat lepas semua yang berlaku, saya akan terima Encik Danish dalam hidup saya. Biarpun Daniel Arman buang saya, tapi saya tak kan terima Encik Danish jadi suami!. Lelaki macam Encik Danish tak layak jadi suami sesiapa pun!”

“Tingkahmu sering membuatku kaku. Bicaramu mampu membuatku kelu. Namun... bisakah aku berikan kau bahagia? Andai aku BUKAN ISTERI SEMPURNA.”

## Keluaran dan legasi

*Bukan Isteri Sempurna* dikeluarkan pada 2013 oleh Kaki Novel. Pada tahun 2015, novel ini telah diadaptasikan ke siaran TV melalui drama waktu perdana di Slot Samarinda bermula 3 September di TV3, dibintangi oleh Atikah Suhaime dan Dazrin Kamarudin.

## Rujukan
100 Hari Mengenal Cinta

***100 Hari Mengenal Cinta*** ialah novel 2017 oleh penulis novel Malaysia, Syu Ariani, dikeluarkan pada 2017 oleh Penulisan 2U. Novel ini telah diadaptasikan sebagai sebuah siri drama bertajuk *[[Dekatkan Jarak Kita]]* oleh TV3 pada 2017.

## Sinopsis
Airina Hanissa menjadi tunangan Harris tanpa sebarang rasa cinta. Setelah Harris ketahuan hanya mempergunakan Airina untuk memburu cinta wanita lain, Airina nekad untuk putuskan pertunangan sekaligus membatalkan majlis perkahwinan mereka. Hazizul Amin, adik sebapa Harris, muncul memberi idea.

“Kita kahwin. Untuk 100 hari. Kalau lepas 100 hari kita masih tak boleh terima satu sama lain, aku janji aku lepaskan kau.” – Hazizul Amin

“Tapi kenapa 100 hari?” – Airina Hanissa

“Aku nak kenal cinta dengan kau dalam masa 100 hari tu.” – Hazizul Amin

Airina akhirnya bersetuju dengan idea Hazizul demi keluarganya. Bermulalah perjalanan mereka dalam mengenali apa itu cinta. Hari demi hari berlalu dan Airina mula mengenali siapa Hazizul Amin sebenarnya. Ternyata lelaki itu menyimpan kisah sedihnya sendiri. Hati Airina mula terbuka untuk Hazizul dan dia harus akui, dia sudah mengenali cinta. Tetapi bagaimana pula dengan Hazizul?

Dugaan melanda perkahwinan Airina dan Hazizul apabila Syida menggoda Hazizul. Perasaan cinta ditolak ke tepi, hanya prasangka buruk dan rasa dikhianati menguasai diri. Airina menuntut cerai meski 100 hari belum lagi berakhir.

“Ceraikan saya!” – Airina Hanissa

“Abang takkan lepaskan sayang. Orang yang dah tolong abang overcome trauma abang. Orang yang dah lama ada dalam hati abang sejak dulu lagi. Tak pernah ada perempuan lain selain sayang!” - Hazizul Amin

Daripada dulu lagi? Airina termangu sendiri. Apa maksud Hazizul? Sebuah lagi rahsia yang disimpan Hazizul diluahkannya. Percayakah Airina pada kata-kata Hazizul? Mampukah mereka pertahankan pernikahan mereka ataupun mereka akan berpisah selepas 100 hari yang dijanjikan itu tamat? Hanya Airina dan Hazizul sahaja yang boleh menentukan pilihan mereka.

## Keluaran dan legasi

*100 Hari Mengenal Cinta* dikeluarkan pada 2017 oleh Penulisan2U. Pada tahun yang sama, novel ini telah diadaptasikan ke siaran TV melalui drama waktu perdana di Slot Samarinda bermula 21 November di TV3, dibintangi oleh Ayda Jebat dan Syafiq Kyle.

## Rujukan
Perang Otai Andam

***Perang Otai Andam*** ialah sebuah siri drama televisyen Malaysia 2017 arahan Khir Rahman, dibintangi oleh Fahad Iman dan Sharifah Sakinah. Siri ini memulakan tayangan perdana di Slot Iris TV3 dari 8 Mac 2017 hingga 11 April 2017 menggantikan *[[Hantu Punya Bos]]*.

## Premis
Mengisahkan tentang seorang lelaki yang memilih andaman sebagai kerjaya pilihannya untuk mencari sesuap nasi bagi meneruskan hidup.

## Pelakon

### Pelakon utama
* Fahad Iman sebagai Fatah 
* Sharifah Sakinah sebagai Dila

### Penampilan khas
* Qara Lyana sebagai  Eisya 
* A. R. Badul sebagai Pak Mus
* Sabrina Ali sebagai Tipah
* Kamarool Haji Yusoff sebagai Tok Muiz
* Syazuwan Hassan
* Safura Ily 

## Rujukan
Shelley McNamara

**[[Shelley Duvall|Shelley]] McNamara** (lahir 1952) ialah seorang arkitek dan akademik Ireland. Beliau menubuhkan Grafton Architects dengan Yvonne Farrell pada tahun 1978. Grafton terkenal pada awal tahun 2010, yang mengkhususkan  dalam bangunan yang berat, berat tetapi luas untuk pendidikan tinggi. McNamara telah mengajar seni bina di Kolej Universiti Dublin sejak tahun 1976 dan di beberapa universiti lain. 

Praktik Grafton dianugerahkan Pingat Emas Diraja 2020 dan bangunan mereka untuk Universidad de Ingeniería y Tecnología di Lima, Peru, dianugerahkan Hadiah Antarabangsa RIBA 2016, sebagai bangunan baru yang terbaik di dunia pada tahun itu. McNamara dan Farrell berkongsi Hadiah Pritzker 2020, anugerah tertinggi seni bina. 

## Rujukan

## Pautan luar
* Shelley McNamara di DesignBoom 
* Grafton Architects
Yvonne Farrell

**Yvonne Farrell** (lahir 1951) ialah seorang arkitek dan ahli akademik Ireland. Beliau ialah pengasas bersama Grafton Architects, yang memenangi anugerah Bangunan Dunia Tahun 2008 untuk bangunan Universiti Bocconi di Milan. Amalan ini memenangi Hadiah Antarabangsa RIBA yang pertama pada 2016 untuk bangunan Universidad de Ingeniería y Tecnología di Lima, Peru, Pada tahun 2017, beliau dilantik, bersama Shelley McNamara, sebagai kurator Biennale Biennale of Architecture ke-16 pada tahun 2018. Beliau memenangi Hadiah Seni Bina Pritzker pada tahun 2020, juga bersama McNamara. 

## Rujukan

## Pautan luar
* Lukisan seni bina Yvonne Farrell di MoMA 
* Laman web Grafton Architects
Manuskrip Cinta

***Manuskrip Cinta*** ialah novel 2016 oleh penulis novel Malaysia, Syamnuriezmil, dikeluarkan pada Disember 2016 oleh Penulisan2U. Novel ini telah diadaptasi sebagai sebuah siri drama televisyen bertajuk sama oleh TV Okey milik RTM pada 2020.

## Sinopsis
Aku, Dian Aryani binti Aryan, berusia 30 tahun dan merupakan penulis sepenuh masa. Aku suka bereksperimen dengan manuskrip aku. Aku cuba untuk mencari kelainan dalam setiap manuskrip yang aku tulis.

Termasuklah manuskrip keempat ini. Tapi... Kak Adibah, editor aku tak suka pula. Dia kata, manuskrip aku yang terbaru tu rasa cinta antara watak protagonis tak sampai!

“Nak tulis, kena tulis betul-betul. Kalau rasa tak boleh tulis cerita macam ni, jangan pandai-pandai tulis. Kalau nak cabar diri kau untuk tulis cerita macam ni... Kau kena cabar diri kau untuk jatuh cinta.” – KAK ADIBAH

Gara-gara Kak Adibah suruh aku bercinta, aku terpaksa cari boyfriend tikus putih untuk aku eksperimenkan cinta dalam manuskrip aku. Terpaksalah aku suruh kawan baik aku, Gee carikan. Tak sangka, lelaki yang bermulut loji yang aku jumpa dulu, adalah kawan baik kekasih Gee, Effan yang merupakan tikus putih itu. Jodoh atau bodoh?

“What a small world... Minah badan pendek!” – DR. IZAK ASHAAL

Dia, Dr. Izak Ashaal bin Dato Dr. Izam, berusia 36 tahun dan merupakan doktor pakar tulang,orthopedist. Masalah mula timbul setelah aku dapat tahu yang Izak ada agendanya tersendiri dengan Effan dan dia bukan seperti yang aku sangkakan. Kesilapan dia, membuatkan aku berpaling kepada watak asal yang aku ambil sebagai watak utama dalam manuskrip aku. Dia, Dr. Rian Akasyah bin Tan Sri Dr. Rasyid, berusia 36 tahun dan merupakan doktor pakar jantung, cardiologist. Dia telah dikecewakan oleh tunangnya sendiri dan aku menolongnyamembersihkan namanya.Dia baik, dia sweet dan dia selalu ada bila aku memerlukan dia.

“It’s okay. You can always talk to me about whatever you want to. And you can do it as long as you like.” – DR. RIAN AKASYAH

Daripada tak ada calon, sekarang calon sudah jadi dua. Namun hati tidak pernah ada simpang. Hati aku sudah ada pilihan, tetapi masih degil untuk main permainan hati yang akhirnya menjerat hati aku sendiri. Betul lah kata ibu, hati dan perasaan tak boleh dibuat eksperimen! Akhirnya... Manuskrip terjun gaung, hati jadi rentung!

“Kalau kak salah pilih pun, ada tiga pilihan yang akan muncul dalam hidup kak. Sama ada pilihan itu akan menilai, merosak ataupun menguatkan kak. Satu pesanan ayah kat kak, kalau muncul tiga pilihan ni, pilihlah yang menguatkan kak. Orang yang kuat, tak mudah mengalah dan putus asa. Itu baru anak ayah!” – AYAH

Hmmm... Apakah pilihan yang menguatkan aku? Tulang atau jantung? Tulislah macam mana bagus pun fiksyen tu, tulisan Allah S.W.T adalah tulisan yang paling baik!

## Keluaran dan legasi

*Manuskrip Cinta* dikeluarkan pada 2016 oleh Penulisan2U. Pada tahun 2020, novel ini telah diadaptasikan ke siaran TV melalui drama waktu perdana bermula 5 Mac di TV Okey, dibintangi oleh Siti Saleha, Fadlan Hazim dan Hafidz Roshdi.

## Rujukan
Pingat Emas Diraja

**Pingat Emas Diraja** untuk seni bina dianugerahkan setiap tahun oleh Royal Institute of British Architects atas nama raja British, sebagai pengiktirafan sumbangan besar individu atau kumpulan kepada seni bina antarabangsa. Ia diberikan untuk badan kerja yang dibezakan dan bukannya untuk satu bangunan, dan oleh itu tidak dianugerahkan kerana hanya kini bergaya. 

## Senarai penerima

## Rujukan

## Pautan luar
* Halaman RIBA mengenai Royal Gold Medal 
*
Wabak SARS 2002–2004

**Wabak SARS 2002–04** yang melibatkan sindrom pernafasan akut teruk (SARS) berasal dari Foshan, China pada November 2002. Lebih 8,000 orang dijangkiti, dan sekurang-kurangnya 774 kematian di seluruh dunia. 

## Sejarah
Pada 16 November 2002, wabak SARS bermula di wilayah Guangdong China, bersempadan dengan Hong Kong. Seorang petani di daerah Shunde di Wilayah Foshan mungkin kes jangkitan pertama. Republik Rakyat China memberitahu Pertubuhan Kesihatan Sedunia (WHO) mengenai wabak ini pada 10 Februari 2003, melaporkan 305 kes termasuk 105 pekerja penjagaan kesihatan dan lima kematian. Kemudian ia melaporkan bahawa wabak di Guangdong telah memuncak pada pertengahan Februari 2003. Bagaimanapun, ini nampaknya palsu kerana kemudiannya 806 kes jangkitan dan 34 kematian dilaporkan.

Di awal wabak itu, Kerajaan China tidak menggalakkan akhbarnya daripada melaporkan mengenai SARS, melapor kepada WHO, dan pada mulanya tidak memberi maklumat kepada orang Cina di luar wilayah Guangdong, di mana penyakit ini dipercayai berasal. Juga, pasukan WHO yang pergi ke Beijing tidak dibenarkan melawat wilayah Guangdong selama beberapa minggu. Ini mengakibatkan kritikan antarabangsa, yang seolah-olah telah membawa kepada perubahan dalam dasar Kerajaan pada awal April.

## Status seterusnya

### Status SARS pada 15 Mei 2005
Pada Mei 2005, Jim Yardley dari The New York Times menulis:

## Rujukan

## Pautan luar
*CDC Morbidity and Mortality Weekly Report – SARS section
*SARS: An Open Scar
*SARS: Timeline of an Outbreak
Dia Yang Ku Cinta (novel)

***Dia Yang Ku Cinta*** ialah novel 2013 oleh penulis novel Malaysia, Indah Hairani, dikeluarkan pada 2013 oleh Buku Prima. Novel ini telah diadaptasikan sebagai sebuah siri drama oleh TV3 pada 2019.

## Sinopsis
Chempaka Amna berkongsi satu bapa tiri dengan Larra Andrew. Ibunya berkongsi cinta dengan Mama Hanna. Lelaki yang mencintainya, dicintai oleh Larra Andrew. Kerana itu dia didera fizikal dan mental. Untuk kesinambungan hidup, dia harus keluar dari penjara Mama Hanna. Pertemuan dengan Luqman, jurutera muda itu memberi tapak untuk dia lari daripada sengsara itu namun cinta Hafidz Andrew memaksa dia kembali berdepan dengan Mama Hanna dan Larra Andrew. 

## Keluaran dan legasi

*Dia Yang Ku Cinta* dikeluarkan pada 2013 oleh Buku Prima. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Jun di TV3, dibintangi oleh dibintangi oleh Syerinie Myra dan Sharnaaz Ahmad.

## Rujukan
Kerana Dia Manusia Biasa (novel)

***Kerana Dia Manusia Biasa*** ialah novel 2014 oleh penulis novel Malaysia, Mawar Kamila, dikeluarkan pada 2014 oleh Lovenovel Publication. Novel ini telah diadaptasikan sebagai sebuah siri drama oleh TV3 pada 2019.

## Sinopsis
Disebabkan kesilapan orang lain, Nurin Aira terpaksa menanggung fitnah dan umpatan orang luar. Pada usia yang muda, dia dengan rasa tanggungjawab memikul amanah menjaga Alia. Ditatang Alia dengan penuh kasih sayang yang bukan sedikit. Tengku Shamil Zaquan. Kepergian isterinya membawa mendung ke dalam jiwanya. Lebih menyedihkan, isterinya pergi setelah diragut insan yang tidak berperikemanusiaan.

“Abang minta maaf. Abang tak boleh biarkan peragut tu macam tu aje. Hati abang sakit. Abang kena balas

Dalam satu insiden yang memalukan, dia dan Nurin Aira disatukan dalam satu ikatan walau dalam hati, Tengku Shamil tidak pernah terfikir untuk menduakan arwah isterinya. Nurin Aira hanya pasrah dan berkorban demi menyelamatkan Tengku Shamil daripada bergelar anak derhaka. Namun pada pandangan Tengku Shamil, Nurin Aira hanya perempuan murahan.

“Kesian dengan orang yang kena tipu dengan kau.Tapi, paling kesian akulah. Sebab aku yang kena hidup dengan perempuan penipu macam kau ni. Kau dengan anak kau sama aje.” – Tengku Shamil

“Walau apa pun yang awak cakap pasal Alia, Alia itu anak halal. Saya tak pernah buat kerja terkutuk Sakit, perit. Itulah yang dirasakannya. Nurin Aira reda. Segala kata hinaan lelaki itu diterimanya dengan hati yang terbuka.

Bagi Tengku Shamil, Nurin Aira patut terima pembalasan akibat perbuatan jahat adik kandungnya sendiri. Dendamnya makin membara, apapun yang terjadi Nurin Aira perlu menderita. Itu tekadnya.

“Kau jangan risaulah,aku tak akan sentuh kau sebab nak pegang kau pun aku dah geli tau. Aku benci dengan keturunan pembunuh macam kau.” – Tengku Shamil.

Sehebat mana dendam yang ada, Tengku Shamil akhirnya tewas pada kuasa cinta. Kesabaran Nurin Aira telah melembutkan hatinya.

Saat hati mula bahagia, dirinya difitnah akibat sikapnya yang terlalu percayakan orang luar. Rumah tangga mereka bergoncang.

“Penipu. Kau tahu tak kau penipu? Aku dah jadi bodoh sebab percayakan kau. Ini yang kau balas kat aku. Aku punyalah sayang kau, tapi kau senang-senang curang depan aku. Kau ni perempuan jenis apa?!” – Tengku Shamil

“Habis abang nak Aira buat apa? Sujud kat kaki abang, macam tu?” – Nurin Aira

Mampukah Nurin Aira menerima Tengku Shamil setelah hatinya disakiti buat kali kedua? Adakah dendam dalam hati Tengku Shamil akan hadir semula?

## Keluaran dan legasi

*Kerana Dia Manusia Biasa* dikeluarkan pada 2014 oleh Penulisan2U. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Jun di TV3, dibintangi oleh dibintangi oleh Emma Maembong dan Shukri Yahaya.

## Rujukan
Mastura Mohd Yazid

Datuk **Mastura binti Mohd Yazid** (Jawi: مستورة بنت محمد يزيد; lahir 22 Ogos 1962) merupakan seorang ahli politik Malaysia dan Timbalan Menteri di Jabatan Perdana Menteri bagi Tugas-tugas Khas sejak 2020. Beliau juga merupakan Ahli Parlimen Kuala Kangsar dari 2016.

## Kerjaya

* Timbalan Menteri di Jabatan Perdana Menteri bagi Tugas-tugas Khas (2020-kini)
* Ahli Parlimen  Kuala Kangsar (2016-kini)
* Penterjemah (2007)
* Peguam bela dan peguam cara (1986)

Penglibatan dalam pertubuhan sukarela:

* Ahli Badan Amal dan Usaha Isteri Negeri Perak (BAIDURI)

Pendidikan:

* Sarjana Muda Undang-undang dalam bidang Kepujian dari Universiti Kent, United Kingdom 
* Sarjana Muda Psikologi di Universiti Terbuka Malaysia
* Ijazah Undang-undang dan Amalan Syariah di Universiti Islam Antarabangsa
* Majlis Undang-undang Pendidikan Sekolah Undang-undang di Inns of Court, London

## Pendidikan
Mastura berkelulusan Sarjana Muda Undang-undang dalam bidang Kepujian dari Universiti Kent, United Kingdom pada 1984. Pada tahun berikutnya, beliau melanjutkan pelajaran ke Majlis Undang-undang Pendidikan Sekolah Undang-undang di Inns of Court, London. 3 tahun kemudian, beliau memperoleh Ijazah Undang-undang dan Amalan Syariah di Universiti Islam Antarabangsa. Pada 2013, beliau mendapat Sarjana Muda Psikologi di Universiti Terbuka Malaysia.

## Kerjaya
Mastura memulakan kerjaya beliau sebagai seorang peguam bela dan peguam cara pada tahun 1986. Beliau juga merupakan seorang penterjemah sejak tahun 2007.

### Politik
Beliau pernah menjadi Ahli Jawatankuasa Wanita UMNO Bahagian Teluk Kemang, Negeri Sembilan. Beliau sering membantu suaminya Wan Mohammad Khair-il Anuar Wan Ahmad melakukan kerja amal dan bakti untuk masyarakat Kuala Kangsar. Selain itu, Mastura juga bergiat aktif sebagai ahli Badan Amal dan Usaha Isteri Negeri Perak (BAIDURI).

Pada 2016, beliau dipilih sebagai Ahli Parlimen Kuala Kangsar setelah kemenangannya semasa pilihan raya kecil. Ini berikutan kematian suaminya yang juga Ahli Parlimen Kuala Kangsar.

#### Keputusan pilihan raya

## Kehidupan peribadi
Mastura merupakan seorang balu kepada Allahyarham Wan Mohammad Khair-il Anuar Wan Ahmad. Allahyarham suami beliau telah meninggal dunia pada 5 Mei 2016 akibat kemalangan helikopter di Sarawak. Mastura merupakan ibu kepada empat orang cahaya mata lelaki iaitu Wan Emir Astar, Wan Imar Izzat, Wan Iskandar dan Wan Muhammad Ammar

## Rujukan
Duolingo

**Duolingo** ( ) adalah platform Amerika yang termasuk laman web pembelajaran bahasa dan aplikasi mudah alih, serta bahasa-kemahiran peperiksaan penilaian digital. Syarikat ini menggunakan model freemium; aplikasi dan laman web boleh diakses tanpa caj, walaupun Duolingo juga menawarkan perkhidmatan premium dengan bayaran. 

 laman web dan aplikasi pembelajaran bahasa menawarkan 94 kursus bahasa yang berbeza dalam 23 bahasa. Aplikasi ini mempunyai lebih daripada 300 juta pengguna berdaftar di seluruh dunia.

## Rujukan

## Pautan luar

* 
* An extract from a Q&A with the founder of Duolingo about their plans for 2017 
*Language Learning Community
Hari Komanwel

**Hari Komanwel**, menggantikan **Hari Empayar** yang dahulu, ialah perayaan tahunan Negara-Negara Komanwel, kerap diadakan pada Isnin kedua bulan Mac. Ia diperingati dengan kebaktian Anglikan di Westminster Abbey, biasanya dihadiri oleh Ratu Elizabeth II sebagai Ketua Komanwel bersama dengan Setiausaha Agung Komanwel dan para Pesuruhjaya Tinggi Komanwel di London. Baginda Ratu mengurniakan titah kepada Komanwel, yang disiarkan di seluruh dunia.

Hari Komanwel ialah cuti umum di beberapa bahagian di dalam Komanwel, tetapi bukan di Britain.

## Lihat juga
* Kriteria keanggotaan Negara-Negara Komanwel
* Commonwealth Scholarship and Fellowship Plan
* Hari Udara Empayar
* Persatuan Diraja Komanwel
* Perkembangan wilayah Empayar British

## Rujukan

## Pautan luar

* 
* C. 1917 Pathé News view of Empire Day
* 1919 Pathé News views of Empire Day
* 1920s view of Empire Day
* 1922 Pathé News view of Empire Day
* British Movietone News 1930 view of Empire Day
* 1931 Pathé News view of Empire Day
* 1933 Pathé News view of Empire Day
* 1934 Pathé News view of Empire Day
* HM King George VI: Empire Day Address, 24 May 1940
* The Queen's Commonwealth Day Message 2011
* 2017 Commonwealth Day Service at Westminster Abbey
Jata negara Sepanyol

**Jata negara [[Sepanyol]]** () tertera pada bendera Sepanyol dan digunakan oleh kerajaan negara tersebut, parlimen ia, Mahkamah-Mahkamah Perlembagaan dan Agung serta institusi penting lain dalam negara ini. Rekaan ia terdiri daripada penggabungan jata-jata negeri dan kerajaan terdahulu yang dimasukkan lalu meluaskan negara Sepanyol itu sendiri.

## Komponen

### Perisai

### Mahkota
Mahkota yang besar terletak pada perisai jata merupakan Mahkota Diraja (*La Corona Real*) yang merupakan alat kebesaran diraja Sepanyol melambangkan kebesaran penguasa tersebut.

### Tiang
Dua-dua tiang ini melambangkan Selat Gibraltar yang didampingi puncak gunung *Calpe Mons* (nama purba Batu Gibraltar) di sebelah utara dan *Abila Mons* yang merujuk sama ada Monte Hacho di Ceuta atau Jebel Musa di Maghribi. Kedua-dua puncak ini diberi gelaran "Tiang Hercules" (, , ).

Tiang-tiang tersebut dililit suatu reben yang bertulis cogan kata rasmi Sepanyol, *Plus Ultra* - ungkapan bahasa Latin bermaksud "Lagi ke hadapan", mahkota kecil mirip yang dipakai Raja Charles I turut menghiasi tiang-tiang ini.

## Sejarah rekaan

## Rujukan

* Centro de Estudios Políticos y Constitucionales, *Símbolos de España* (Madrid, 2000).
* Hubert De Vries, *Wapens van de Nederlanden* (Amsterdam, 1995).

## Pautan luar
* Web of the Spanish Presidency of the Government - The National Coat of Arms
* El Escudo de España  - laman berbahasa Sepanyol menjelaskan muasal rekaan jaya
* Royal Society of Armigers of Spain
Gas nyata

**Gas nyata** atau **gas sahih** ialah istilah bagi gas bukan hipotesis dengan zarah-zarah berisi padu dan berinteraksi antara satu sama lain. Gas nyata adalah bertentangan dengan gas unggul yang dianggap zarah-zarahnya tidak berisi padu dan tidak berinteraksi antara zarah-zarah.

## Model

### Persamaan van der Waals

Gas nyata lazimnya dimodelkan apabila jisim dan isi padu molar dipertimbangkan. Persamaan van der Waals lazim ialah:

:RT = \biggr(p + \frac{a}{V_m^2}\biggr)(V_m - b),

atau

:p = \frac{RT}{V_m - b} - \frac{a}{V_m^2},

dengan *p* ialah tekanan, *T* ialah suhu mutlak, *R* ialah pemalar gas (kira-kira 8.314 J K−1 mol−1), dan *V*m ialah isi padu molar. *a* dan *b* masing-masing ialah kekuatan daya antara zarah-zarah dan isi padu yang dipenuhi zarah-zarah, dan parameter-parameter ini berbeza mengikut gas, tetapi kadangkala dianggarkan mengikut suhu kritikal, *T*c, dan tekanan kritikal, *p*c dengan hubungan di bawah:

:\begin{align}
  a &= \frac{27R^2 T_\text{c}^2}{64p_\text{c}}, \\
  b &= \frac{RT_\text{c}}{8p_\text{c}}.
\end{align}

## Lihat juga
* Hukum gas unggul

## Rujukan

:
Nareen Shammo

**Nareen Shammo** (dilahirkan pada tahun 1986 di Bashiqa, Iraq) ialah seorang wartawan siasat Yazidi dan pembela hak asasi manusia.

## Kehidupan
Beliau mempelajari sastera Inggeris di Universiti Al-Hadba Mosul, telah bekerja sebagai wartawan dan penerbit TV selama 9 tahun, dan kini kempen demi hak wanita Yazidi.

## Aktivisme
Pada tahun 2014, Nareen Shammo berhenti dari kerja TV beliau apabila mendapat tahu bahawa Daesh menculik secara sistematik dan menghambakan wanita dan perempuan di Iraq dan menjadi aktif dalam pembebasan tawanan perempuan dan wanita Yazidi dan dalam mengecam penghapusan bangsa Yazidi. Beliau telah bekerja dengan Inisiatif untuk Ezidi di seluruh dunia dan Pusat Yazda.
Beliau telah dipilih pada tahun 2015 antara 100 wanita berinspirasi di dunia oleh BBC, dan 2016 oleh Salt and Diageo. 

Beliau yang pertama untuk bersuara tentang penganiayaan terhadap wanita Yazidi sebelum Wilayah Kurdistan dan menuntut campur tangan mereka. 

Pada tahun 2015, Nareen Shammo telah dianugerahkan Hadiah Wanita Clara Zetkin (Clara-Zetkin-Frauenpreis) dari parti Die Linke Jerman, atas kerjanya yang cemerlang.

## Rujukan

## Pautan luar
Sal Lavallo

**Sal Lavallo** (lahir 11hb September, 1990 di Indiana, Amerika Syarikat) adalah salah seorang yang termuda yang pernah melawat setiap negara.

## Biografi
Lavallo dilahirkan di Indiana, Amerika Syarikat. Pada tahun 2011, beliau mengasaskan NGO, Trail of Seeds, yang mempromosikan "pembangunan inklusif budaya" tetapi sejak itu menjadi tidak berfungsi. Selepas menamatkan pengajian dari universiti, Lavallo bekerja selama 3 tahun sebagai perunding pengurusan dengan McKinsey & Company di Timur Tengah dan Afrika. Beliau telah berpusat di Abu Dhabi, UAE sejak Januari 2012. Lavallo ditukar kepada Islam pada tahun 2013 di kampung Mang'ula, Tanzania, di mana dia memiliki ladang kecil.

## Perjalanan
Pada usia 24 tahun, Lavallo telah melawat lebih dari 100 negara semasa bekerja dan belajar sepenuh masa. Dia kemudian mengambil kerja selama dua tahun untuk perjalanan sepenuh masa, dan selepas hari ulang tahunnya yang ke-27, beliau melawat negara terakhirnya, Malta, menjadi salah seorang yang termuda yang telah melawat setiap negara. Dia mendokumenkan dan berkongsi perjalanannya di laman webnya, Instagram, dan Youtube. Beliau juga telah tinggal lebih dari dua bulan di 15 negara, melawat 50 negara dua kali atau lebih, dan telah memasuki 115 negara dengan sempadan darat.

## Rujukan
Bendera Sepanyol

**Bendera [[Sepanyol]]** (, juga diberi nama ***Rojigualda***) terdiri daripada tiga jalur melintang: merah, jalur kuning yang dua kali panjang jalur sebelumnya dan merah. Jata negara Sepanyol terletak di jalur kuning menghampiri sebelah kirinya.

Bendera ini mula difikirkan semasa zaman pemerintahan Raja Carlos IIl, di mana baginda sering memerhatikan bahawa bendera-bendera dipakai kerajaan se-Eropah (termasuk Sepanyol jua) seringkalinya berwarna putih sehingga mengelirukan dalam situasi peperangan melawan musuh. Baginda meminta nasihat menteri tentera lautnya yang mengusulkan seberapa rekaan yang boleh dilihat dari jarak jauh; suatu rekaan yang menonjol digunakan dari 12 rekaan lain dipilih sebagai panji perang ini. Rekaan tersebut dirasmikan pada 1843 oleh Ratu Isabel II.

Rekaan terkininya dirasmikan pada 19 Disember 1981.

## Reka bentuk

### Spesifikasi
Perlembagaan Sepanyol 1978 menetapkan rekaan bendera kebangsaan Sepanyol secara tepatnya seperti berikut:



Rincian tepat warna yang digunakan dalam perekaan bendera ini pula diberikan dalam suatu titah diraja seperti berikut:

## Rekaan terdahulu

### Salib Bourgogne (''Cruz de Borgoña'', sejak abad ke-16)

Bendera pertama yang dipakai untuk kerajaan Sepanyol merupakan Salib Borgoña (*Cruz de Borgoña*) yang diperkenalkan dalam perkahwinan Juana I dari Castilla kepada Philip I, ''duc de Bourgogne'' pada tahun 1496, Ia mula diterapkan dalam banyak panji dan bendera kerajaan sejak pemerintahan Raja Charles I (1516-1556) oleh pasukan-pasukan Sepanyol.

Fail:Banderas elegidas por Carlos III.jpg|Panji-panji perang dan dagang Sepanyol yang dipilih Raja Carlos III pada 1785
Fail:Flag of Spain (1785–1873, 1875–1931).svg|Rekaan bendera merah kuning pertama dipakai dari 1843 hingga1873 dan 1874 hingga 1931


### Zaman Republik Kedua

Pada 14 April 1931, pihak republikan menggulingkan kerajaan sedia ada lalu membentuk pemerintahan mereka sendiri. Perubahan rejim ini turut membawa kepada suatu penukaran rekaan baharu di mana jalur ketiga bendera kepada suatu warna merah keunguan (, ) melambangkan perwakilan Castilla-León menyampingi kawasan-kawasan Aragon yang diwakili merah dan kuning. Rekaan baru jata Sepanyol yang dibuang segala unsur berkaitan diraja turut muncul pada ketika ini. Bendera ini telah dirasmikan pada 27 April tahun sama sebelum digunakan oleh tenera pada 6 Mei. 

### Zaman Franco

Penumpasan para Republikan oleh puak Nasionalis pimpinan Francisco Franco dalam Perang Saudara Sepanyol menamatkan lalu beralih kepada suatu rejim baharu diketuai beliaur sebagai *[[Caudillo]]*. Rekaan merah-kuning-merah dipulihkan dalam pemerintahan ini, namun suatu jata baru yang lebih besar dan menonjol dilampirkan pada tengah bendera menandakan pemerintahan Franco. Rekaan ini mula dipakai sejak perasmiannya pada 29 Ogos 1936 sehingga kematian Franco pada 20 November 1975.  

## Rujukan

## Pautan luar

* 
* The Spanish Flag, colors, history, symbolism.
* Flag of Spain – Royal Spanish Navy
* Historical Flag of Spain